Емил Павлов
Диви цветя

chitanka.info

На друг език ме викате,

отдавна от мене изгубен,

диви цветя, из диви полета разпръснати,

далеч от градините спретнати,

в които мирише на заключено слънце.

Аз избягах, диви цветя.

Оголил всяко сетиво до чисто,

дойдох да легна между вас,

за да ме учите

на красота

и на обичане.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.